pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลตั้งเป้านักท่องเที่ยวต่างชาติเดินทางเข้าไทยตลอดปี 2566 ไม่น้อยกว่า 25 ล้านคน เฉลี่ยไม่ต่ำกว่า 2 ล้านคนต่อเดือน
วันพุธที่ 24 พฤษภาคม 2566
24/05/2566
โฆษกรัฐบาลเผย รัฐบาลตั้งเป้านักท่องเที่ยวต่างชาติเดินทางเข้าไทยตลอดปี 2566 ไม่น้อยกว่า 25 ล้านคน เฉลี่ยไม่ต่ํากว่า 2 ล้านคนต่อเดือน
โฆษกรัฐบาลเผย รัฐบาลตั้งเป้านักท่องเที่ยวต่างชาติเดินทางเข้าไทยตลอดปี 2566 ไม่น้อยกว่า 25 ล้านคน เฉลี่ยไม่ต่ํากว่า 2 ล้านคนต่อเดือน
วันนี้ (24 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีเป็นอย่างยิ่งที่ภาพรวมเศรษฐกิจไทยยังคงฟื้นตัวอย่างต่อเนื่อง โดยมีปัจจัยสําคัญจากภาคการท่องเที่ยวที่มีแนวโน้มฟื้นตัวได้ดี และคาดการณ์ว่าแนวโน้มท่องเที่ยวไทยช่วงครึ่งปีหลังจะยังคงเติบโตได้ดี ทั้งนี้ นายกรัฐมนตรีสั่งการวางแนวทางส่งเสริมการท่องเที่ยวและกิจกรรมที่เกี่ยวเนื่อง ในช่วงครึ่งปีหลัง เพื่อเป็นแรงขับเคลื่อนสําคัญ กระตุ้นเศรษฐกิจของประเทศให้เติบโตอย่างมั่นคงและยั่งยืน
โฆษกประจําสํานักนายกรัฐมนตรี กล่าวว่า ต่อสถานการณ์การท่องเที่ยวไทยประเทศไทยยังเป็นที่สนใจของนักท่องเที่ยวชาวต่างชาติ โดยกระทรวงการท่องเที่ยวและกีฬา เผยตัวเลขนักท่องเที่ยวต่างชาติเที่ยวไทย ตั้งแต่วันที่ 1 มกราคม 2566 มีจํานวนสะสมมากถึง 9,470,498 คน สร้างรายได้รวมกว่า 391,778 ล้านบาท (ข้อมูล ณ วันที่ 15 พฤษภาคม 2566) พร้อมประเมินภาพรวมการท่องเที่ยวในเดือนพฤษภาคม 2566 คาดว่าจะมีนักท่องเที่ยวต่างชาติเที่ยวไทย ไม่ต่ํากว่า 2 ล้านคน เป็นนักท่องเที่ยวจากอาเซียน เอเชียตะวันออก และเอเชียใต้ เป็นหลัก ขณะที่แนวโน้มการท่องเที่ยวในช่วงครึ่งปีหลังยังคงมีแนวโน้มเติบโตได้ดี แม้จะเข้าสู่ช่วงนอกฤดูกาลท่องเที่ยว จากปัจจัยสนับสนุนทั้งจากภายในและภายนอกประเทศ เช่น การเพิ่มจํานวนเที่ยวบิน และแคมเปญส่งเสริมการท่องเที่ยวที่ทําโดยภาครัฐและภาคเอกชน ซึ่งจะทําให้แนวโน้มนักท่องเที่ยวต่างชาติเที่ยวไทย ตลอดปี 2566 เป็นไปตามเป้าหมายที่วางไว้ คือไม่น้อยกว่า 25 ล้านคน
โฆษกประจําสํานักนายกรัฐมนตรี กล่าวเพิ่มเติมว่า การฟื้นตัวอย่างต่อเนื่องของภาคการท่องเที่ยว ถือเป็นแรงขับเคลื่อนสําคัญต่อภาพรวมเศรษฐกิจของประเทศ โดยสํานักงานสภาพัฒนาการเศรษฐกิจและสังคมแห่งชาติ เปิดเผยแนวโน้มเศรษฐกิจไทย ปี 2566 ซึ่งในไตรมาสแรกของปี GDP ไทยขยายตัวถึงร้อยละ 2.7 เพิ่มขึ้นจากไตรมาสก่อนหน้า ซึ่งขยายตัวร้อยละ 1.4 และในภาพรวม เศรษฐกิจไทยปี 2566 มีแนวโน้มเติบโตได้ถึงร้อยละ 2.7 – 3.7
“นายกรัฐมนตรีมั่นใจการท่องเที่ยวไทยด้วยกิจกรรมและเทศกาลที่น่าสนใจมากมาย และมีแหล่งท่องเที่ยวทางธรรมชาติที่หลากหลาย เป็นที่สนใจของนักท่องเที่ยวทั่วโลก รวมทั้งความร่วมมือในการทํางานของทุกหน่วยงานที่เกี่ยวข้องทั้งภาครัฐและภาคเอกชนที่ดําเนินการตามแนวนโยบายของรัฐบาลในการส่งเสริมและกระตุ้นการท่องเที่ยวไทย ที่ทําให้ไทยเป็นจุดหมายปลายทางยอดนิยมของนักท่องเที่ยวชาวต่างชาติ ทั้งนี้ เชื่อว่าการฟื้นตัวอย่างต่อเนื่องของภาคการท่องเที่ยว เพิ่มเงินหมุนเวียนในระบบเศรษฐกิจไทย เป็นแรงขับเคลื่อนสําคัญให้เศรษฐกิจของประเทศฟื้นตัวได้ตามคาดการณ์” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว. ดีอีเอส เป็นประธานหารือปัญหาการดำเนินงานด้านอุตุนิยมวิทยา
วันพุธที่ 24 พฤษภาคม 2566
รมว. ดีอีเอส เป็นประธานหารือปัญหาการดําเนินงานด้านอุตุนิยมวิทยา
รมว. ดีอีเอส เป็นประธานหารือปัญหาการดําเนินงานด้านอุตุนิยมวิทยา
วันนี้(24พ.ค. 2566)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) เป็นประธานการประชุมหารือติดตามเร่งรัดและแก้ไขปัญหาการดําเนินงานด้านอุตุนิยมวิทยาโดยมีดร.เวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมพร้อมด้วยหน่วยงานและเจ้าหน้าที่ที่เกี่ยวข้องเข้าร่วมการประชุมโดยที่ประชุมได้รับฟังรายงานความก้าวหน้าปัญหา/อุปสรรคข้อเสนอแนะในการดําเนินโครงการต่างๆของกรมอุตุนิยมวิทยาเช่นโครงการจัดหาครุภัณฑ์วิทยาศาสตร์ฯ(MET/ATM)โครงการปรับปรุงและเพิ่มประสิทธิภาพการตรวจวัดข้อมูลอุตุนิยมวิทยาระดับอําเภอให้เป็นระบบอัตโนมัติและโครงการปรับปรุงระบบตรวจวัดระดับน้ําอัตโนมัติเพื่อการพยากรณ์อุตุนิยมวิทยาอุทกและเตือนภัยเป็นต้นณห้องประชุมMDES1ชั้น9กระทรวงดิจิทัลเพื่อเศรษฐกิจและสังคม
__________
รัฐบาลไทย-ข่าวทำเนียบรัฐบาล-ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันพุธที่ 24 พฤษภาคม 2566
ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
ดีอีเอส ร่วมบันทึกเทปถวายพระพรชัยมงคล สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันนี้ (24 พฤษภาคม 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมบันทึกเทปโทรทัศน์ถวายพระพรเนื่องในโอกาสวันมหามงคลเฉลิมพระชนมพรรษาสมเด็จพระนางเจ้าสุทิดา พัชรสุธาพิมลลักษณ พระบรมราชินี เพื่อแสดงความจงรักภักดีและสํานึกในพระมหากรุณาธิคุณ โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม พร้อมด้วยผู้บริหารกระทรวงฯ เข้าร่วม ณ สถานีวิทยุโทรทัศน์แห่งประเทศไทย วิภาวดี กรุงเทพฯ
______________________________
รัฐบาลไทย-ข่าวทำเนียบรัฐบาล-​กรมการจัดหางาน  ลงพื้นที่ตลาดหทัยมิตร กวาดล้างคนต่างชาติแย่งอาชีพคนไทย
วันพุธที่ 24 พฤษภาคม 2566
24/05/2566
​กรมการจัดหางาน  ลงพื้นที่ตลาดหทัยมิตร กวาดล้างคนต่างชาติแย่งอาชีพคนไทย
กรมการจัดหางาน เร่งกวาดล้างคนต่างชาติแย่งอาชีพคนไทย หลังพลเมืองดีแจ้งเบาะแสคนต่างชาติเปิดแผงขายผักผลไม้ ในตลาดหทัยมิตร
นายไพโรจน์ โชติกเสถียร อธิบดีกรมการจัดหางาน เปิดเผยว่า กรณีมีประชาชนแจ้งเบาะแสผ่านหนังสือพิมพ์ไทยรัฐ คอลัมน์ห้องร้องทุกข์ เมื่อวันที่ 22 พฤษภาคม 2566 ว่าพบคนต่างชาติหลายรายตั้งแผงขายผัก ผลไม้ ในตลาดหทัยมิตร ถนนหทัยราษฎร์ เเขวงบางชัน เขตคลองสามวา กรุงเทพมหานคร เมื่อจ่ายเงินยังพบว่าบัญชีรับเงินไม่ใช่ชื่อคนไทย จึงขอให้หน่วยงานที่เกี่ยวข้องตรวจสอบ นั้น กรมการจัดหางานรับทราบเรื่องแล้วไม่นิ่งนอนใจ เร่งสั่งการเจ้าหน้าที่กองทะเบียนจัดหางานกลาง และคุ้มครองคนหางาน ร่วมกับสํานักงานจัดหางานกรุงเทพมหานครพื้นที่ 5 เข้าตรวจสอบพื้นที่ดังกล่าว เพื่อมิให้กระทบต่อโอกาสการมีงานทําของคนไทย และเพื่อบริหารจัดการแรงงานต่างชาติเป็นไปอย่างมีประสิทธิภาพ
นายไพโรจน์ กล่าวว่า เมื่อวันที่ 23 พฤษภาคม 2566 กองทะเบียนจัดหางานกลางฯ ร่วมกับสํานักงานจัดหางานกรุงเทพมหานครพื้นที่ 5 เข้าตรวจสอบภายในตลาดหทัยมิตร และพบว่าพื้นที่ดังกล่าวมีคนลักษณะคล้ายคนต่างชาติหลายรายตั้งแผงขายผัก ผลไม้ และดอกไม้ เจ้าหน้าที่จึงได้แสดงบัตรและขอตรวจสอบเอกสารประจําตัว จากการตรวจสอบร้านค้า จํานวน 6 แห่ง พบคนต่างชาติมีเอกสารการอนุญาตให้อยู่ในราชอาณาจักรและมีใบอนุญาตทํางานถูกต้อง จํานวน 2 ราย คนต่างชาติกระทําความผิด จํานวน 7 ราย ในจํานวนนี้เป็นคนต่างชาติทํางานนอกเหนือจากที่มีสิทธิจะทําได้ จํานวน 4 ราย คนต่างชาติทํางานโดยไม่มีใบอนุญาตทํางาน และอยู่ในราชอาณาจักรโดยไม่ได้รับอนุญาต จํานวน 3 ราย และพบนายจ้างกระทําผิด จํานวน 4 ราย ซึ่งตามพระราชกําหนดการบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม คนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี
“นอกจากการใช้มาตรการลงพื้นที่สุ่มตรวจโดยไม่แจ้งล่วงหน้าในทุกจังหวัดแล้ว กรมการจัดหางานยังลงพื้นที่ตรวจสอบตามที่ได้รับแจ้งเบาะแสร้องทุกข์จากประชาชน ซึ่งช่วงที่ผ่านมาต้องขอบคุณพลเมืองดี และสื่อมวลชนที่ช่วยเป็นหูเป็นตาแจ้งเบาะแสเข้ามาเป็นจํานวนมาก โดยขอฝากประชาสัมพันธ์ไปยังผู้ที่พบเห็นการจ้างคนต่างชาติทํางานโดยผิดกฎหมาย หรือพบคนต่างชาติลักลอบทํางานโดยผิดกฎหมาย ให้ช่วยกันแจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 023541729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-นายกรัฐมนตรีตรวจติดตามการช่วยเหลือประชาชนผู้ประสบวาตภัย ที่ จ.พิจิตร
วันพุธที่ 24 พฤษภาคม 2566
นายกรัฐมนตรีตรวจติดตามการช่วยเหลือประชาชนผู้ประสบวาตภัย ที่ จ.พิจิตร
วันพุธที่ 24 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจติดตามสถานการณ์วาตภัยที่ จ.พิจิตร ในวันนี้
(24พ.ค.66) พร้อมติดตามการดําเนินงานช่วยเหลือประชาชนที่ได้รับผลกระทบ โดยกรมป้องกันและบรรเทา
สาธารณภัยสรุปสถานการณ์เมื่อคืนวันที่ 22 พ.ค. มีพื้นที่ได้รับผลกระทบจากพายุ 5 จังหวัด ได้แก่ จ.พิจิตร
แพร่ ตาก ลําปาง และกําแพงเพชร รวม 9 อําเภอ 11 ตําบล 19 หมู่บ้าน
บ้านเรือนประชาชนได้รับความเสียหาย 207 หลัง
ซึ่งนายกรัฐมนตรีได้สั่งการกระทรวงมหาดไทยและหน่วยงานที่เกี่ยวข้องเร่งสํารวจความเสียหายและให้ความช่
วยเหลือผู้ประสบภัยอย่างใกล้ชิด
รวมทั้งแจ้งประชาชนทราบถึงสถานการณ์และแนวทางในการปฏิบัติตนเพื่อความปลอดภัย
ผู้ต้องการความช่วยเหลือโทรสายด่วนนิรภัย 1784 ได้ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เริ่มแล้ว! กยศ. เปิดให้กู้ยืมเงินปีการศึกษา 2566 ผ่านแอปฯ “กยศ. Connect” หรือเว็บไซต์ กยศ. ได้ถึง 31 ก.ค. 66
วันพุธที่ 24 พฤษภาคม 2566
เริ่มแล้ว! กยศ. เปิดให้กู้ยืมเงินปีการศึกษา 2566 ผ่านแอปฯ “กยศ. Connect” หรือเว็บไซต์ กยศ. ได้ถึง 31 ก.ค. 66
.....
กองทุนเงินให้กู้ยืมเพื่อการศึกษา (กยศ.) เปิดระบบให้กู้ยืมเงินประจําปีการศึกษา 2566 โดยนักเรียน นักศึกษา ผู้กู้ยืมรายใหม่ สามารถยื่นแบบคําขอกู้ยืมเงินผ่านทางแอปพลิเคชัน “กยศ. Connect” หรือเว็บไซต์ กยศ. ภายในวันที่ 31 ก.ค. นี้ สําหรับผู้กู้ยืมเงินรายใหม่/รายเก่า ต้องยื่นแบบยืนยันการเบิกเงินกู้ยืมและลงนามแบบยืนยันเบิกเงินกู้ยืม ถึงวันที่ 31 ส.ค. 66
.
ผู้กู้ยืมจะได้รับเงินค่าครองชีพเดือนแรกภายใน 30 วัน นับจากวันที่สถานศึกษาตรวจสอบยืนยันข้อมูล และแนบเอกสารการกู้ยืมของผู้กู้ยืมในระบบ DSL เรียบร้อยแล้ว
.
ซึ่งปีการศึกษา 2566 กองทุนฯ ได้จัดเตรียมวงเงินกู้ยืมกว่า 40,000 ล้านบาท สําหรับนักเรียน นักศึกษากว่า 640,000 ราย ครอบคลุมผู้ขอกู้ยืมใน 4 ลักษณะ
- นักเรียนหรือนักศึกษาที่ขาดแคลนทุนทรัพย์
- ศึกษาในสาขาวิชาที่เป็นความต้องการหลักซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ
- ศึกษาในสาขาวิชาขาดแคลน หรือที่กองทุนมุ่งส่งเสริมเป็นพิเศษ
- เรียนดีเพื่อสร้างความเป็นเลิศ (ระดับประกาศนียบัตรบัณทิตและปริญญาโท)
.
ศึกษารายละเอียดเพิ่มเติมได้ที่ www.studentloan.or.th หรือ กยศ. Call Center 0-2016-4888
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​กระทรวงเกษตรฯ ร่วมประชุมคณะกรรมการอำนวยการ หนึ่งตำบล หนึ่งผลิตภัณฑ์ แห่งชาติ ครั้งที่ 1/2566
วันพุธที่ 24 พฤษภาคม 2566
​กระทรวงเกษตรฯ ร่วมประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ครั้งที่ 1/2566
​กระทรวงเกษตรฯ ร่วมประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ครั้งที่ 1/2566
นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ให้เข้าร่วมประชุมคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ครั้งที่ 1/2566ในฐานะผู้แทนรัฐมนตรีว่าการกระทรวงเกษตรและสหกรณ์ ในพุธที่ 24 พฤษภาคม 2566 เวลา 09.30 น. ผ่านสื่ออิเล็กทรอนิกส์ (Zoom Meeting) โดยมีพลตํารวจตรี วิชัย สังข์ประไพ ที่ปรึกษารัฐมนตรีว่าการกระทรวงพานิชย์ ประธานเป็นประธานการประชุม
ทั้งนี้ ที่ประชุมได้รับทราบในประเด็น 1) แผนปฎิบัตืการขับเคลื่อนโครงการหนึ่งตําบล หนึ่งผลิตภัณฑ์ ปี 2566 - 2570 2) คําสั่งคณะกรรมการอํานวยการ หนึ่งตําบล หนึ่งผลิตภัณฑ์ แห่งชาติ ที่ 1/2566 เรื่อง การเพิ่มเติมอนุกรรมการในคณะอนุกรรมการส่งเสริมการตลาด 3) รายงานผลการดําเนินโครงการขับเคลื่อนโครงการหนึ่งตําบล หนึ่งผลิตภัณฑ์ ประจําปีงบประมาณ พ.ศ. 2566 ช่วง 6 เดือนแรก 4) ความคืบหน้าโครงการสัมมนาเชิงปฏิบัติการเพื่อพัฒนาผลิตภัณฑ์ OTOP ตาม Quadra และที่ประชุมได้ร่วมกันพิจารณา การจัดงาน OTOP Midyear2023
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา ขานรับนโยบาย BCG เร่งปั้นผู้ประกอบการกว่า 80 ราย เดินหน้ายกระดับการผลิต รับกระแสสิ่งแวดล้อมโลก เพื่อการเติบโตอย่างเข้มแข็งและยั่งยืน
วันพุธที่ 24 พฤษภาคม 2566
24/05/2566
รองปลัดฯ ณัฏฐิญา ขานรับนโยบาย BCG เร่งปั้นผู้ประกอบการกว่า 80 ราย เดินหน้ายกระดับการผลิต รับกระแสสิ่งแวดล้อมโลก เพื่อการเติบโตอย่างเข้มแข็งและยั่งยืน
รองปลัดกระทรวงอุตสาหกรรม ณัฏฐิญา ขานรับนโยบาย BCG เร่งปั้นผู้ประกอบการกว่า 80 ราย เดินหน้ายกระดับการผลิต รับกระแสสิ่งแวดล้อมโลก เพื่อการเติบโตอย่างเข้มแข็งและยั่งยืน
เมื่อวันที่ 23 พฤษภาคม 2566 นางสาวณัฏฐิญา เนตยสุภา รองปลัดกระทรวงอุตสาหกรรม เป็นประธานเปิดสัมมนาชี้แจงแนวทางการดําเนินโครงการและถ่ายทอดองค์ความรู้การพัฒนาอุตสาหกรรมที่ยั่งยืนตามแนวคิด BCG ภายใต้โครงการการส่งเสริมและพัฒนาอุตสาหกรรมที่ยั่งยืนตามแนวคิด BCG ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting โดยมีนายจักรพันธ์ เด่นดวงบริพันธ์ ผู้อํานวยการกองยุทธศาสตร์และแผนงาน สํานักงานปลัดกระทรวงอุตสาหกรรม กล่าวรายงาน และ ดร.ศรวณีย์ สิงห์ทอง ผู้อํานวยการฝ่ายนโยบายเพื่ออนาคตที่ยั่งยืน ดร.ชนิดา แสนสะอาด ผู้เชี่ยวชาญนโยบาย ฝ่ายนโยบายเพื่ออนาคตที่ยั่งยืน จากสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) ร่วมเป็นวิทยากร
รองปลัดฯ กล่าวว่า BCG Model เป็นนโยบายที่รัฐบาลและกระทรวงอุตสาหกรรม มุ่งมั่นผลักดันให้เป็นเครื่องมือที่ช่วยพัฒนาหรือยกระดับปรับเปลี่ยนอุตสาหกรรมเข้าสู่วิถีใหม่ ช่วยติดปีกภาคธุรกิจและอุตสาหกรรมให้มีขีดความสามารถในการแข่งขันที่คํานึงถึงสิ่งแวดล้อม สอดรับกับการเปลี่ยนแปลงของอุตสาหกรรม เทคโนโลยี และเป็นไปตามประชาคมโลก พร้อมส่งเสริมและพัฒนาสถานประกอบการใน 4 มิติประกอบด้วย ความสําเร็จทางธุรกิจ การดูแลสังคมและชุมชนโดยรอบ การดูแลรักษาสิ่งแวดล้อม รวมถึงการกระจายรายได้และสร้างชีวิตความเป็นอยู่ที่ดีให้กับประชาชน
สําหรับกิจกรรมดังกล่าว มีเป้าหมายให้คําปรึกษาผู้ประกอบการ จํานวน 80 กิจการทั่วประเทศ โดยมีผู้เชี่ยวชาญเฉพาะด้าน เข้าไปให้คําปรึกษาแนะนํา เพื่อช่วยเสริมสร้างให้สถานประกอบการมีการประกอบการที่ดีตามนโยบาย MIND 4 มิติ พัฒนาสถานประกอบการให้มีกระบวนการผลิตที่ยั่งยืน ช่วยลดผลกระทบต่อสิ่งแวดล้อมสู่สังคมคาร์บอนต่ํา และมีการใช้ทรัพยากรในภาคอุตสาหกรรมอย่างเหมาะสม ด้วยการปรับปรุงผลิตภาพการผลิต ลดต้นทุน หรือสร้างมูลค่าเพิ่มให้กับผลิตภัณฑ์ด้วยการประกอบกิจการที่เป็นมิตรกับสิ่งแวดล้อม ภายใต้แนวคิด BCG ซึ่งจะเป็นประโยชน์ต่อการปรับตัวต่อยุคสมัยและยกระดับสถานประกอบการให้มีประสิทธิภาพ นําไปสู่การเติบโตอย่างเข้มแข็งและยั่งยืน
รัฐบาลไทย-ข่าวทำเนียบรัฐบาล-ก.อุตสาหกรรม เข้าร่วมกิจกรรมการฝึกปฏิบัติตามแนวปรัชญาเศรษฐกิจพอเพียง ณ ศูนย์ฝึกโรงเรียนจิตอาสา 904 (บางเขน)
วันพุธที่ 24 พฤษภาคม 2566
24/05/2566
ก.อุตสาหกรรม เข้าร่วมกิจกรรมการฝึกปฏิบัติตามแนวปรัชญาเศรษฐกิจพอเพียง ณ ศูนย์ฝึกโรงเรียนจิตอาสา 904 (บางเขน)
กระทรวงอุตสาหกรรม เข้าร่วมกิจกรรมการฝึกปฏิบัติตามแนวปรัชญาเศรษฐกิจพอเพียง ณ ศูนย์ฝึกโรงเรียนจิตอาสา 904 (บางเขน)
เมื่อวันที่ 22 พฤษภาคม 2566 นายสุรพล ชามาตย์ รองปลัดกระทรวงอุตสาหกรรม ในฐานะผู้อํานวยการศูนย์จิตอาสากระทรวงอุตสาหกรรม นําข้าราชการ เจ้าหน้าที่หน่วยงานในสังกัดกระทรวงอุตสาหกรรม จํานวน 119 คน เข้ารับฟังการบรรยายและการฝึกปฏิบัติตามแนวทางปรัชญาของเศรษฐกิจพอเพียง รุ่นที่ 1 ของกระทรวงอุตสาหกรรม ณ ศูนย์ฝึกโรงเรียนจิตอาสา 904 (บางเขน)
การอบรมดังกล่าวมีวัตถุประสงค์เพื่อเปิดโอกาสให้กับเจ้าหน้าที่กระทรวงอุตสาหกรรม ได้ศึกษาดูงานในเรื่องหลักปรัชญาเศรษฐกิจพอเพียงและเกษตรทฤษฎีใหม่ และน้อมสํานึกในพระมหากรุณาธิคุณของสถาบันพระมหากษัตริย์ที่มีต่อประชาชนชาวไทย รวมถึงเสริมสร้างจิตสํานึกของการเป็นผู้ให้และเป็นผู้มีจิตอาสา โดยมีพันเอก ธนัญชัย เพ็ชร์น้อย และคณะ เป็นวิทยากรบรรยาย
สําหรับหลักสูตรการฝึกอบรมในวันนี้ ได้แก่ ฐานการแก้ไขปัญหาน้ําท่วมน้ําแล้ง การบริหารจัดการน้ําฝน การขุดโคก หนอง นา การขุดคลองไส้ไก่ ฐานการแก้ไขปัญหาขยะ การจัดการปัญหาดิน การเผาถ่าน การทําน้ําหมักบํารุงดิน และการเพาะเลี้ยงและพัฒนาสายพันธุ์กระบือ เป็นต้น ทั้งนี้ ภายหลังเสร็จสิ้นการฝึกอบรมผู้ผ่านการฝึกอบรมได้เข้ารับพระราชทานหมวกและผ้าพันคอจิตอาสาพระราชทานต่อหน้าพระบรมฉายาลักษณ์เพื่อเป็นสัญลักษณ์และเครื่องแบบในการทําความดีด้วยหัวใจอีกด้วย
รัฐบาลไทย-ข่าวทำเนียบรัฐบาล-ดีอีเอส ร่วม Kick off โครงการสำมะโนการเกษตร พ.ศ. 2566
วันพุธที่ 24 พฤษภาคม 2566
ดีอีเอส ร่วม Kick off โครงการสํามะโนการเกษตร พ.ศ. 2566
ดีอีเอส ร่วม Kick off โครงการสํามะโนการเกษตร พ.ศ. 2566
วันนี้ (24 พ.ค. 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในกิจกรรม Kick off โครงการสํามะโนการเกษตร พ.ศ. 2566 “รัฐได้ข้อมูล เกษตรกรได้ประโยชน์ ผลผลิตได้ราคา ท้องถิ่นได้พัฒนา” ร่วมกับ ดร.ปิยนุช วุฒิสอน ผู้อํานวยการสํานักงานสถิติแห่งชาติ (สสช.) โดยข้อมูลจะได้รับการคุ้มครองตาม พรบ. สถิติ พ.ศ. 2550 และ พรบ. คุ้มครองข้อมูลส่วนบุคคล พ.ศ. 2562 และจะถูกนําไปใช้ตามภารกิจสํานักงานสถิติแห่งชาติ ณ โรงแรมอัศวิน แกรนด์ คอนเวนชั่น ห้องพระวิษณุ ชั้น 3
_______________________
รัฐบาลไทย-ข่าวทำเนียบรัฐบาล-ปดศ. ฝากประเด็นสำคัญให้ ค.ต.ป.ประจำกระทรวงดิจิทัลฯ ชุดใหม่ ช่วยติดตาม ตรวจสอบและประเมินผลในปี 2566
วันอังคารที่ 23 พฤษภาคม 2566
ปดศ. ฝากประเด็นสําคัญให้ ค.ต.ป.ประจํากระทรวงดิจิทัลฯ ชุดใหม่ ช่วยติดตาม ตรวจสอบและประเมินผลในปี 2566
ปดศ. ฝากประเด็นสําคัญให้ ค.ต.ป.ประจํากระทรวงดิจิทัลฯ ชุดใหม่ ช่วยติดตาม ตรวจสอบและประเมินผลในปี 2566
ศ.พิเศษวิศิษฏ์วิศิษฏ์สรอรรถปดศ.เข้าพบปะคณะกรรมการตรวจสอบและประเมินผลประจํากระทรวงดิจิทัลเพื่อเศรษฐกิจและสังคม(ค.ต.ป.ดศ.)ชุดใหม่(วาระปี2566 – 2568)ซึ่งประกอบด้วยผู้ทรงคุณวุฒิที่เป็นอดีตผู้บริหารระดับสูงของกระทรวงฯร่วมเป็นคณะกรรมการฯได้แก่นางจีราวรรณบุญเพิ่มเป็นประธานนายจํานงแก้วชะฎานางสาววิไลลักษณ์ชุลีวัฒนกุลนางสาวอารีวรรณฮาวรังษีและนางสมศจีศิกษมัติผู้ทรงคุณวุฒิจากหน่วยงานภายนอกร่วมเป็นกรรมการในคราวประชุมครั้งที่5/2566ในวันนี้(23พ.ค.2566)ณห้องประชุม803สํานักงานปลัดกระทรวงดิจิทัลฯศูนย์ราชการเฉลิมพระเกียรติ80พรรษาฯแจ้งวัฒนะกรุงเทพฯและผ่านสื่ออิเล็กทรอนิกส์โดยปดศ.ได้กล่าวขอบคุณผู้ทรงคุณวุฒิที่ให้เกียรติเป็นค.ต.ป.ดศ.พร้อมฝากประเด็นสําคัญให้ค.ต.ป.ดศ.ช่วยติดตามตรวจสอบและประเมินผลในปี2566เพื่อให้การดําเนินงานของกระทรวงฯเป็นไปด้วยความเรียบร้อยทั้งนี้ค.ต.ป.ดศ.ยินดีรับประเด็นดังกล่าวไปพิจารณาดําเนินการตามอํานาจหน้าที่ต่อไป
___________
รัฐบาลไทย-ข่าวทำเนียบรัฐบาล-บสย. ต้อนรับ รมว.คลัง ในโอกาสเยี่ยมชมการดำเนินงานค้ำประกันสินเชื่อ
วันอังคารที่ 23 พฤษภาคม 2566
23/05/2566
บสย. ต้อนรับ รมว.คลัง ในโอกาสเยี่ยมชมการดําเนินงานค้ําประกันสินเชื่อ
นายอาคม เติมพิทยาไพสิฐ รมว.คลัง ตรวจเยี่ยมการดําเนินงานของ บสย. รับฟังรายงานภาระกิจการปฏิบัติงาน บสย. และมอบหมายแนวนโยบายการขับเคลื่อนทํางานของ บสย. ณ สํานักงานใหญ่ อาคารชาญอิสสระทาวเวอร์ 2 ถนนเพชรบุรีตัดใหม่ เมื่อวันที่ 22 พฤษภาคม 2566
บรรษัทประกันสินเชื่ออุตสาหกรรมขนาดย่อม (บสย.) นําโดย นายสิทธิกร ดิเรกสุนทร กรรมการและผู้จัดการทั่วไป พร้อมด้วยคณะผู้บริหาร ให้การต้อนรับ นายอาคม เติมพิทยาไพสิฐ รัฐมนตรีว่าการกระทรวงการคลัง ในโอกาสเดินทางตรวจเยี่ยมการดําเนินงานของ บสย. รับฟังรายงานภาระกิจการปฏิบัติงาน บสย. และมอบหมายแนวนโยบายการขับเคลื่อนทํางานของ บสย. เนื่องจากเป็นองค์กรที่มีบทบาทสําคัญต่อการขับเคลื่อนเศรษฐกิจ และการให้ความช่วยเหลือผู้ประกอบการ SMEs ให้สามารถเข้าถึงแหล่งเงินทุนผ่านกลไกค้ําประกันสินเชื่อ บสย. ณ สํานักงานใหญ่ อาคารชาญอิสสระทาวเวอร์ 2 ถนนเพชรบุรีตัดใหม่ เมื่อวันที่ 22 พฤษภาคม 2566
ทั้งนี้ บสย. ได้นําเสนอแนวทางการขับเคลื่อน ยุทธศาสตร์ วิสัยทัศน์ พันธกิจ และแนวนโยบายสําคัญในการให้ความช่วยเหลือผู้ประกอบการ SMEs เข้าถึงแหล่งทุน ภายใต้แนวคิด Fast & First รวดเร็ว รอบคอบ ที่หนึ่งในใจ SMEs ภายใต้โครงสร้างองค์กร 6 สายงานหลัก คือ 1. สายงานกลยุทธ์และผลิตภัณฑ์ 2.สายงานบริหารช่องทางและพัฒนาผู้ประกอบการ 3.สายงานปฏิบัติการ 4. สายงานสารสนเทศและดิจิทัล 5.สายงานการเงิน 6.สายงานกํากับและบริหารความเสี่ยง โดยผลดําเนินงานด้านค้ําประกันสินเชื่อในรอบ 4 เดือน (ม.ค.-เม.ย 2566) อนุมัติค้ําประกันสินเชื่อมากกว่า 44,000 ล้านบาท รวมถึงผลสําเร็จการให้คําปรึกษาทางการเงิน SMEs โดยศูนย์ที่ปรึกษาทางการเงิน SMEs (บสย. F.A. Center) ตลอดจนการขับเคลื่อนองค์กรด้วย Digital Technology ผ่าน Line @tcgfirst ซึ่งขณะนี้มีสมาชิกกว่า 25,000 ราย และผลสําเร็จการช่วยเหลือลูกหนี้ บสย. ผ่านมาตรการปรับปรุงโครงสร้างหนี้ เพื่อช่วยให้ลูกหนี้กลับสู่สถานะปกติให้เร็วที่สุด
ในโอกาสนี้ รมว.คลัง ได้เยี่ยมชมการปฏิบัติงานด้านการค้ําประกันสินเชื่อ การออกหนังสือค้ําประกันสินเชื่อ (LG) ส่วนงานบริหารการจ่ายค่าประกันชดเชย และการบริหารจัดการหนี้ ตลอดจนเยี่ยมชมการทํางานด้านการให้คําปรึกษาทางการเงินของ บสย. สํานักงานเขตนครหลวง พร้อมมอบแนวนโยบายการดําเนินงานแก่ บสย. เพื่อมุ่งให้ความช่วยเหลือผู้ประกอบการ SMEs เข้าถึงแหล่งทุนให้มากที่สุด ซึ่งในวันนี้ได้พิสูจน์แล้วว่า ในช่วงสถานการณ์โควิด-19 SMEs ประสบปัญหาอย่างหนัก บสย. คือกลไกการช่วยเหลือ ค้ําประกันสินเชื่อได้จริง
รัฐบาลไทย-ข่าวทำเนียบรัฐบาล-ครม. ยินดีไทยได้รับเลือกเป็นเจ้าภาพจัดการประชุมประจำปีสภาผู้ว่าการธนาคารโลก และกองทุนการเงินระหว่างประเทศ ปี 2569
วันอังคารที่ 23 พฤษภาคม 2566
23/05/2566
ครม. ยินดีไทยได้รับเลือกเป็นเจ้าภาพจัดการประชุมประจําปีสภาผู้ว่าการธนาคารโลก และกองทุนการเงินระหว่างประเทศ ปี 2569
ครม. ยินดีไทยได้รับเลือกเป็นเจ้าภาพจัดการประชุมประจําปีสภาผู้ว่าการธนาคารโลก และกองทุนการเงินระหว่างประเทศ ปี 2569
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรี (23 พฤษภาคม 2566) รับทราบผลการลงมติที่ประชุมสภาผู้ว่าการธนาคารโลก และกองทุนการเงินระหว่างประเทศ (IMF) เห็นชอบให้ไทยเป็นเจ้าภาพจัดการประชุมประจําปี สภาผู้ว่าการธนาคารโลกและกองทุนการเงินระหว่างประเทศ ปี 2569 ในวันที่ 16 ตุลาคมและให้กระทรวงการคลัง และธนาคารแห่งประเทศไทยดําเนินการในส่วนที่เกี่ยวข้อง โดยกระทรวงการคลังจะดําเนินการเสนอคณะรัฐมนตรีเพื่อพิจารณาอนุมัติกรอบวงเงินงบประมาณ รวมถึงขออนุมัติ การลงนามในร่างบันทึกความเข้าใจระหว่างไทย กลุ่มธนาคารโลกและกองทุนการเงินระหว่างประเทศตามขั้นตอนต่อไป
กระทรวงการคลังได้เสนอตัวเป็นเจ้าภาพจัดการประชุมประจําปี 2569 และได้ดําเนินการตามขั้นตอนของธนาคารโลกและกองทุนการเงินระหว่างประเทศ โดยเมื่อวันที่ 14 - 16 ธันวาคม 2565 คณะทํางานธนาคารโลกและกองทุนการเงินระหว่างประเทศ ได้เดินทางมาสํารวจสถานที่จัดการประชุม โรงแรมที่พัก ระบบคมนาคม และความพร้อมของไทย และจัดทํารายงานผลการประเมินประเทศที่มีความพร้อมในการเป็นเจ้าภาพจัดการประชุมสภาผู้ว่าการธนาคารโลกฯ ปี2569 ต่อคณะกรรมการบริหารกลุ่มออกเสียงของธนาคารโลกและกองทุนการเงินระหว่างประเทศ ซึ่งเป็นตัวแทนจากประเทศสมาชิกของธนาคารโลก 189 ประเทศ และสมาชิกของกองทุนการเงินระหว่างประเทศ 190 ประเทศ ลงมติให้ความเห็นชอบประเทศที่พร้อมเป็นเจ้าภาพ และเมื่อวันที่ 10 เมษายน 2566 ที่ผ่านมา ที่ประชุมสภาผู้ว่าการธนาคารโลกและกองทุนการเงินระหว่างประเทศ ได้มีข้อมติเห็นชอบ ให้ไทยเป็นเจ้าภาพจัดการประชุมสภาผู้ว่าการธนาคารโลกฯ ปี 2569 โดยธนาคารโลกและกองทุนการเงินระหว่างประเทศมีหนังสือเชิญคณะทํางานของไทยเดินทางเข้าร่วมการประชุมในเดือนตุลาคม 2566 ณ เมืองมาราเกช โมร็อกโก เพื่อหารือและดูงานการเป็นเจ้าภาพจัดการประชุมฯ ซึ่งกระทรวงการคลังจะดําเนินการจัดตั้งคณะกรรมการร่วมระหว่างกระทรวงการคลัง ธนาคารแห่งประเทศไทย และหน่วยงานที่เกี่ยวข้องเพื่อเตรียมการเป็นเจ้าภาพจัดการประชุมดังกล่าวต่อไป
ธนาคารโลกและกองทุนการเงินระหว่างประเทศ มีการประชุมปีละ 2 ครั้ง ได้แก่ การประชุม Spring Meeting ในเดือนเมษายน ซึ่งจะจัดขึ้น ณ กรุงวอชิงตัน ดี.ซี. สหรัฐอเมริกา และการประชุมประจําปีในเดือนตุลาคม ซึ่งจัดขึ้น ณ กรุงวอชิงตัน ดี.ซี. สหรัฐอเมริกา 2 ครั้ง ติดต่อกัน และจะเวียนมาให้ประเทศสมาชิกเป็นเจ้าภาพ จัดการประชุมในปีที่ 3 ตามธรรมเนียมปฏิบัติ ซึ่งราชอาณาจักรโมร็อกโกจะเป็นเจ้าภาพจัดการประชุมประจําปี 2566
โฆษกประจําสํานักนายกรัฐมนตรี เปิดเผย ว่า ประเทศไทยเข้าเป็นสมาชิกของธนาคารโลก และ กองทุนการเงินระหว่างประเทศ เมื่อวันที่ 3 พฤษภาคม 2492 และได้เคยเป็นเจ้าภาพจัดการประชุมสภาผู้ว่าการธนาคารโลก เมื่อปี 2534 ณ กรุงเทพมหานคร ซึ่งนายกรัฐมนตรี ยังได้กล่าวชื่นชมความสําเร็จของไทยที่ได้รับเลือกให้เป็นประเทศเจ้าภาพจัดการประชุมและสถานที่จัดงานสําคัญระดับโลก สะท้อนให้เห็นว่าประเทศต่างๆ และองค์การระหว่างประเทศ มีความมั่นใจและเชื่อมั่นศักยภาพของประเทศไทย โดยการประชุมปัจจุบันไทยยังได้รับเลือกเป็นเจ้าภาพงานมหกรรมพืชสวนโลก 2569 ณ จังหวัดอุดรธานี และอยู่ระหว่างการเสนอตัวเป็นเจ้าภาพจัดการประชุม World Expo ปี 2571 ที่จังหวัดภูเก็ตด้วย
รัฐบาลไทย-ข่าวทำเนียบรัฐบาล-The cabinet met on May 16, 2023
วันอังคารที่ 23 พฤษภาคม 2566
23/05/2566
The cabinet met on May 16, 2023
Some of the resolutions are as follows:
Title: Draft Ministry of Natural Resources and Environment Announcement on extension of enforcement period of Announcement of Ministry of Natural Resources and Environment on environmental protection areas and measures in Phetchaburi Province’s Ban Laem, Mueang Phetchaburi, Tha Yang, and Cha-Am Districts, and Prachuap Khiri Khan Province’s Hua Hin and Pranburi Districts, B.E. 2561, B.E. ....
The cabinet approved in principle the draft Ministry of Natural Resources and Environment Announcement on extension of enforcement period of Announcement of Ministry of Natural Resources and Environment on environmental protection areas and measures in Phetchaburi Province’s Ban Laem, Mueang Phetchaburi, Tha Yang, and Cha-Am Districts, and Prachuap Khiri Khan Province’s Hua Hin and Pranburi Districts, B.E. 2561, B.E. ...., as proposed by Ministry of Natural Resources and Environment.
Gist
Enforcement of the Announcement of Ministry of Natural Resources and Environment on environmental protection areas and measures in Phetchaburi Province’s Ban Laem, Mueang Phetchaburi, Tha Yang, and Cha-Am Districts, and Prachuap Khiri Khan Province’s Hua Hin and Pranburi Districts, B.E. 2561 will end on June 29, 2023. In order to continue with the enforcement, the cabinet approved in principle to extend the period of enforcement for 2 years from June 30, 2023 onward.
Title: Host Cities for 33rd SEA Games and 13th ASEAN Para Games in 2025
The cabinet acknowledged Ministry of Tourism and Sports’ proposal on provinces selected as host cities of the 33rd SEA Games and 13th ASEAN Para Games, in Thailand in 2025 as follows:
Venues for the 33rd SEA Games to be held during December 9-20, 2025: Bangkok, Chonburi, and Songkhla
Venues for the 13th ASEAN Para Games to be held during January 20-26, 2026: Nakhon Ratchasima
Title: Recognition of Catholic churches according to Regulation of Prime Minister’s Office on Establishment of Catholic churches, B.E. 2564
The cabinet approved recognition of 79 Catholic churches according to the Regulation of Prime Minister’s Office on Establishment of Catholic churches, B.E. 2564, as proposed by Ministry of Culture.
Gist
List of the 79 recognized Catholic churches by provinces are as follows:
Provinces
No. of churches
Provinces
No. of churches
Bangkok
รัฐบาลไทย-ข่าวทำเนียบรัฐบาล-รากฟันเทียมฝีมือคนไทย ถูกกว่านำเข้ากว่า 10 เท่า พร้อมใช้รักษาผู้สูงวัยสิทธิบัตรทอง
วันอังคารที่ 23 พฤษภาคม 2566
รากฟันเทียมฝีมือคนไทย ถูกกว่านําเข้ากว่า 10 เท่า พร้อมใช้รักษาผู้สูงวัยสิทธิบัตรทอง
.....
อีกหนึ่งความสําเร็จของนักวิจัยไทย เมื่อสํานักงานหลักประกันสุขภาพแห่งชาติ (สปสช.) ร่วมกับมูลนิธิทันตนวัตกรรมฯ ทําวิจัยเพื่อผลิตรากฟันเทียมจากฝีมือคนไทย ร่วมกับคณะทันตแพทยศาสตร์ จาก 3 มหาวิทยาลัย ประกอบด้วย จุฬาลงกรณ์มหาวิทยาลัย ม.มหิดล และม.เชียงใหม่ ที่ผลิตและทดลองจนได้ผลเป็นอย่างดี และได้รับการรับรองมาตรฐานสากลจากทุกองค์กรด้านทันตกรรมต่าง ๆ ทั่วโลก
.
รากฟันเทียมนี้ มีชื่อรุ่นว่า PRK ย่อมาจากคําว่า พระรามเก้า เพื่อแสดงให้เห็นถึงจุดริเริ่มโครงการที่มาจากพระราชดําริของในหลวงรัชกาลที่ 9 ที่ทรงห่วงใยราษฎร และมีพระประสงค์ให้ผู้สูงอายุได้มีสุขภาพช่องปากที่ดี โดยเฉพาะกับการได้รับรากฟันเทียมอย่างเท่าเทียม
.
ขณะนี้สามารถผลิตรากฟันเทียมได้ปีละ 100,000 ชิ้น ซึ่งไทยถือเป็นประเทศที่ 2 ในทวีปเอเชียที่ผลิตรากฟันเทียมที่ได้มาตรฐานเพื่อใช้งานได้เองถัดจากประเทศเกาหลีใต้ ที่สําคัญราคาถูกกว่านําเข้าถึงกว่า 10 เท่า หรือเพียงชิ้นละ 3,000 บาท จากชิ้นละ 40,000 - 50,000 บาท
.
ปัจจุบัน สปสช. ได้บรรจุให้เป็นชุดสิทธิประโยชน์ให้กับประชาชนสิทธิบัตรทอง โดยเฉพาะผู้สูงอายุที่ผ่านการวินิจฉัยจากทันตแพทย์ว่าควรได้รับรากฟันเทียม จะได้รับการรักษาทันทีโดยไม่มีค่าใช้จ่าย เพื่อให้ผู้สูงอายุที่มีปัญหาช่องปาก สุขภาพฟันที่จําเป็นต้องได้รับการรักษา ได้มีคุณภาพชีวิตและสุขภาพที่ดีมากขึ้น
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ครม. ยกสถานะ “วาฬสีน้ําเงิน” เป็นสัตว์ป่าสงวน เพื่ออนุรักษ์ไว้ไม่ให้สูญพันธุ์
เศรษฐกิจไทยไตรมาส 1/66 ปรับดีขึ้น จากแรงหนุนภาคการท่องเที่ยวไทยและนักท่องเที่ยวต่างชาติที่เพิ่มขึ้นต่อเนื่อง
โชว์ “ผ้าขาวม้า” มรดกภูมิปัญญาไทย ในเวที World Dance Day 2023 ระหว่างการเสนอขึ้นทะเบียนมรดกโลก
ตั้งเป้าปั้นผู้ประกอบการสตรีทฟู้ด 30,000 คนทั่วประเทศ สร้างงาน เพิ่มรายได้ กระตุ้นเศรษฐกิจ
บูม! 7 ผู้สร้างภาพยนตร์จีน เลือกไทยเป็นโลเคชันถ่ายทําภาพยนตร์ ดึงเงินเข้าประเทศ 750 ล้านบาท
รัฐบาลไทย-ข่าวทำเนียบรัฐบาล-ครม.อนุมัติหลักการร่าง พ.ร.ฎ. กำหนดให้วาฬสีน้ำเงินเป็นสัตว์ป่าสงวนเพื่อการอนุรักษ์เข้มงวดไม่ให้สูญพันธุ์
วันอังคารที่ 23 พฤษภาคม 2566
23/05/2566
ครม.อนุมัติหลักการร่าง พ.ร.ฎ. กําหนดให้วาฬสีน้ําเงินเป็นสัตว์ป่าสงวนเพื่อการอนุรักษ์เข้มงวดไม่ให้สูญพันธุ์
ครม.อนุมัติหลักการร่าง พ.ร.ฎ. กําหนดให้วาฬสีน้ําเงินเป็นสัตว์ป่าสงวนเพื่อการอนุรักษ์เข้มงวดไม่ให้สูญพันธุ์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 23 พ.ค. 66 ได้อนุมัติหลักการร่างพระราชกฤษฎีกา (พ.ร.ฎ.) กําหนดให้สัตว์ป่าบางชนิดเป็นสัตว์ป่าสงวน(ฉบับที่...) พ.ศ..... มีสาระสําคัญเป็นการกําหนดให้วาฬสีน้ําเงิน (Balaenptera musculus) เป็นสัตว์ป่าสงวนเพิ่มเติม พร้อมกับอนุมัติให้รวมเป็นกฎหมายฉบับเดียวกันกับร่าง พ.ร.ฎ. ที่ครม. ได้อนุมัติเมื่อวันที่ 6 ก.ย. 65 ซึ่งมีสาระสําคัญกําหนดให้นกชนหิน หรือ นกหิน (Buceros vigil หรือ Rhinoplax vigil) เป็นสัตว์ป่าสงวน โดยหลังจากนี้สํานักงานคณะกรรมการกฤษฎีกาจะได้ดําเนินการตามขึ้นตอน เพื่อรวม พ.ร.ฎ. ทั้ง 2 ฉบับเป็นกฎหมายฉบับเดียวต่อไป
การกําหนดให้ทั้งวาฬสีน้ําเงิน และ นกชนหินหรือนกหิน เป็นสัตว์ป่าสงวนนี้ เป็นการดําเนินการตามขั้นตอนของมาตรา 6 วรรคสอง พ.ร.บ.สงวนและคุ้มครองสัตว์ป่า พ.ศ.2562 ซึ่งบัญญัติว่าในกรณีที่อธิบดีกรมอุทยานแห่งชาติ สัตว์ป่าและพันธุ์พืช โดยความเห็นชอบของคณะกรรมการสงวนและคุ้มครองสัตว่าเห็นว่าสัตว์ป่าชนิดใดสมควรกําหนดเป็นสัตว์ป่าสงวนเพิ่มเติมจากที่บัญญัติไว้ในท้าย พ.ร.บ.ฯ ให้ออกเป็น พ.ร.ฎ.
น.ส.ไตรศุลี กล่าวว่า ก่อนจะเสนอเป็นสัตว์ป่าสงวน วาฬสีน้ําเงินเป็นสัตว์ป่าควบคุม ตามประกาศกระทรวงทรัพยากรธรราชาติและสิ่งแวดล้อม โดยวาฬสีน้ําเงินเป็นสัตว์ขนาดใหญ่ที่สุดในโลก มีแหล่งอาศัยในพื้นที่ทางทะเลระหว่างประเทศ ในประเทศไทยเองมีข้อมูลการพบเห็นวาฬสีน้ําเงินเฉพาะทะเลฝั่งอันดามันเพียง 3 ครั้ง แต่เนื่องด้วยในอดีตถูกล่าจับเป็นจํานวนมากเพื่อนําเนื้อและไขมันมาใช้ประโยชน์ในเชิงพาณิชย์และประมงพื้นบ้าน ขณะที่แหล่งอาหารที่ลดลงจากการเปลี่ยนแปลงของสภาพภูมิอากาศและความเป็นกรดในทะเล ส่งผลต่อการสืบพันธุ์
องค์การระหว่างประเทศเพื่อการอนุรักษ์ธรรมชาติ(IUCN)จึงได้ขึ้นบัญชีให้วาฬสีน้ําเงินมีสถานะเป็นชนิดพันธุ์ที่ใกล้สูญพันธุ์ (Endangered species : EN)หรืออยู่ในบัญชี IUCN Red List ซึ่งประเทศไทยก็ได้ขึ้นบัญชีวาฬสีน้ําเงินเป็นชนิดพันธุ์ใกล้สูญพันธุ์เช่นกัน (Thailand Red Data)
น.ส.ไตรศุลี กล่าวว่า เมื่อกฎหมายมีผลบังคับให้เป็นสัตว์ป่าสงวนแล้วทั้งวาฬสีน้ําเงิน และนกชนหินหรือนกหิน จะได้รับการอนุรักษ์และดูแลอย่างเข้มงวดตาม พ.ร.บ.สงวนและคุ้มครองสัตว์ป่า พ.ศ.2562 เช่นเดียวกับสัตว์ป่าสงวน แนบท้าย พ.ร.บ.ฯ ที่ปัจจุบันมี 4 จําพวก 19 ชนิด ได้แก่ 1)สัตว์จําพวกเลี้ยงลูกด้วยนํา เช่น กระซู่ กวางผา 2)สัตว์ป่าจําพวกนก เช่น นกกระเรียน 3) สัตว์ป่าจําพวกสัตว์เลื้อยคลาน เช่น เต่ามะเฟือง และ 4) สัตว์จําพวกปลา เช่น ปลาฉลามวาฬ เป็นต้น
รัฐบาลไทย-ข่าวทำเนียบรัฐบาล-ตรวจเครดิตบูโรง่ายๆ ผ่าน “เป๋าตังเปย์” ได้แล้ว วันนี้
วันอังคารที่ 23 พฤษภาคม 2566
23/05/2566
ตรวจเครดิตบูโรง่ายๆ ผ่าน “เป๋าตังเปย์” ได้แล้ว วันนี้
ธ.กรุงไทยร่วมกับเครดิตบูโร ให้บริการตรวจข้อมูลเครดิต และเครดิตสกอริ่งผ่าน “เป๋าตังเปย์”  ซูเปอร์วอลเล็ตยอดนิยมของคนไทย บนแอปพลิเคชัน “เป๋าตัง” เพิ่มช่องทางให้ประชาชนตรวจสุขภาพทางการเงินได้สะดวก รวดเร็ว ครบทุกข้อมูลสิ
ธนาคารกรุงไทยร่วมกับบริษัทข้อมูลเครดิตแห่งชาติ (เครดิตบูโร) ให้บริการตรวจข้อมูลเครดิต และเครดิตสกอริ่ง ผ่าน “เป๋าตังเปย์” ซูเปอร์วอลเล็ตยอดนิยมของคนไทย บนแอปพลิเคชัน “เป๋าตัง” เพิ่มช่องทางให้ประชาชนตรวจสุขภาพทางการเงินได้สะดวก รวดเร็ว ครบทุกข้อมูลสินเชื่อ ทุกสถานะบัญชี ป้องกันภัยไซเบอร์ทางการเงิน เลือกรับรายงานทางอีเมลภายใน 24 ชั่วโมง หรือรับผลทางไปรษณีย์ภายใน 7 วันทําการ ยกระดับบริการเพื่อให้ประชาชน ตรวจเครดิตบูโรได้ง่ายในทุกช่องทางของธนาคาร ตอบโจทย์วิถีชีวิตยุคดิจิทัล
ขั้นตอนตรวจเครดิตบูโรผ่านเป๋าตังเปย์ บนแอปฯ เป๋าตัง ทําได้โดย คลิกที่ “เป๋าตังเปย์” และเลือก “ตรวจเครดิตบูโร” ซึ่งประชาชนสามารถเลือกรายงานข้อมูลได้ 2 ประเภท คือ 1.ข้อมูลเครดิต 2.ข้อมูลเครดิตและคะแนนเครดิต (เครดิตสกอริ่ง) ศึกษารายละเอียดเพิ่มเติมได้ที่ www.ncb.co.th หากพบปัญหาในการรับข้อมูลเครดิต ติดต่อ consumer@ncb.co.th หรือ สอบถามข้อมูลเพิ่มเติมที่ Krungthai Contact Center โทร. 02-111-1111
ทั้งนี้ เครดิตบูโรและธนาคารกรุงไทย ให้ความสําคัญและสนับสนุนการเข้าถึงข้อมูลเครดิตผ่านช่องทางดิจิทัลอย่างต่อเนื่อง ซึ่งเป็นประโยชน์สําหรับประชาชนทุกกลุ่ม ในการตรวจสอบข้อมูลเครดิตของตนเองให้ถูกต้อง ป้องกันภัยไซเบอร์ และเป็นการเตรียมความพร้อมก่อนขอสินเชื่อจากสถาบันการเงิน นอกจากนี้ ยังเป็นการส่งเสริมการสร้างวินัยทางการเงินให้กับประชาชน “ออมก่อนกู้ คิดก่อนใช้ มีวินัย เมื่อมีหนี้” รู้จักวางแผนทางการเงิน ตระหนักถึงความสําคัญของการออม และมีวินัยในการชําระหนี้ รักษาเครดิตของตนเอง เพื่อสร้างความมั่นคงทางการเงินและมีคุณภาพชีวิตที่ดีขึ้นในระยะยาว
รัฐบาลไทย-ข่าวทำเนียบรัฐบาล-ออมสิน จัดใหญ่ เอาใจลูกค้าสลากออมสิน เพิ่มทั้งเงินรางวัลที่ 1 และรางวัลพิเศษมูลค่ารวม 60 ล้านบาท
วันอังคารที่ 23 พฤษภาคม 2566
23/05/2566
ออมสิน จัดใหญ่ เอาใจลูกค้าสลากออมสิน เพิ่มทั้งเงินรางวัลที่ 1 และรางวัลพิเศษมูลค่ารวม 60 ล้านบาท
ธ.ออมสินออกแคมเปญสลากออมสินพิเศษ 2 ปี ทั้งใบสลาก และดิจิทัล โดยเพิ่มทั้งเงินรางวัลที่ 1 จาก 10 ล้านบาท เป็น 30 ล้านบาท และเพิ่มรางวัลพิเศษอีก 30 ล้านบาท เพื่อให้ผู้ฝากเงินได้ลุ้นรางวัลเป็นต่อที่ 2 รวมมูลค่าเงินรางวัลสูงสุดของแคมเปญนี้ถึง 60 ล้านบาท
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินยังคงมุ่งมั่นในบทบาทการส่งเสริมการออม และดูแลผู้ฝากเงินให้ได้รับผลตอบแทนที่เหมาะสม โดยเฉพาะช่วงดอกเบี้ยขาขึ้นในขณะนี้ ดังนั้นเพื่อจูงใจการเก็บออมเงินอย่างต่อเนื่อง ธนาคารจึงได้ออกแคมเปญสลากออมสินพิเศษ 2 ปี ทั้งใบสลาก และดิจิทัล โดยเพิ่มทั้งเงินรางวัลที่ 1 จาก 10 ล้านบาท เป็น 30 ล้านบาท และเพิ่มรางวัลพิเศษอีก 30 ล้านบาท เพื่อให้ผู้ฝากเงินได้ลุ้นรางวัลเป็นต่อที่ 2 รวมมูลค่าเงินรางวัลสูงสุดของแคมเปญนี้ถึง 60 ล้านบาท เปิดรับฝากตั้งแต่บัดนี้เป็นต้นไปจนถึงวันที่ 30 มิ.ย.2566 ที่ธนาคารออมสินทุกสาขาทั่วประเทศ และแอป MyMo
สลากออมสินพิเศษ 2 ปี สามารถเลือกฝากได้ทั้งแบบใบสลาก หรือแบบดิจิทัล หน่วยละ 100 บาท ไม่จํากัดวงเงินรับฝากสูงสุด ในช่วงเวลาฝาก 2 ปี มีสิทธิ์ถูกรางวัลใหญ่ รางวัลที่ 1 เงินรางวัล 30 ล้านบาท รวมถึงรางวัลอื่น ๆ และรางวัลเลขท้าย รวมจํานวน 24 ครั้ง ซึ่งออกรางวัลทุกวันที่ 1 ของเดือน พร้อมกับสิทธิ์ลุ้นรับรางวัลพิเศษรวม 30 ล้านบาท แบ่งเป็น 10 รางวัล ๆ ละ 3 ล้านบาท ออกรางวัลในวันที่ 1 ก.ค. 2566 ทั้งนี้ เมื่อถือสลากครบ 2 ปี จะได้รับดอกเบี้ยอีกหน่วยละ 0.30 บาท หรือคิดเป็น 0.15% ต่อปี ผู้ฝากบุคคลธรรมดาได้รับยกเว้นภาษีดอกเบี้ยและเงินรางวัล.
รัฐบาลไทย-ข่าวทำเนียบรัฐบาล-ครม.เห็นชอบท่าทีไทยถกกรอบมาตรการด้านมลพิษจากพลาสติกและสิ่งแวดล้อมทางทะเล ตามข้อมติสมัชชาสิ่งแวดล้อมแห่งสหประชาชาติ ผู้แทนไทยเข้าร่วม 6 คน ที่กรุงปารีส 28 พ.ค.-2 มิ.ย. นี้
วันอังคารที่ 23 พฤษภาคม 2566
23/05/2566
ครม.เห็นชอบท่าทีไทยถกกรอบมาตรการด้านมลพิษจากพลาสติกและสิ่งแวดล้อมทางทะเล ตามข้อมติสมัชชาสิ่งแวดล้อมแห่งสหประชาชาติ ผู้แทนไทยเข้าร่วม 6 คน ที่กรุงปารีส 28 พ.ค.-2 มิ.ย. นี้
ครม.เห็นชอบท่าทีไทยถกกรอบมาตรการด้านมลพิษจากพลาสติกและสิ่งแวดล้อมทางทะเล ตามข้อมติสมัชชาสิ่งแวดล้อมแห่งสหประชาชาติ ผู้แทนไทยเข้าร่วม 6 คน ที่กรุงปารีส 28 พ.ค.-2 มิ.ย. นี้
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 23 พ.ค. 66 ได้เห็นชอบกรอบการเจรจาและท่าทีของประเทศไทยสําหรับการประชุมคณะกรรมการเจรจาระหว่างรัฐบาลในการจัดทํามาตรการที่มีผลผูกพันทางกฎหมายระหว่างประเทศด้านมลพิษจากพลาสติกรวมทั้งสิ่งแวดล้อมทางทะเล ครั้งที่ 2 ณ กรุงปารีส สาธารณรัฐฝรั่งเศส ระหว่างวันที่ 28 พ.ค.-2 มิ.ย. 66
สําหรับการเจรจาระหว่างรัฐบาลฯ เกิดขึ้นจากที่ประชุมสมัชชาสิ่งแวดล้อมแห่งสหประชาชาติ (UNEA) ซึ่งเป็นเวทีการประชุมสหประชาชาติระดับสูงที่สุดในการกําหนดนโยบายด้านสิ่งแวดล้อมของโลก ที่มีประเทศสมาชิกของสหประชาชาติ ผู้แทนจากภาคส่วนต่างๆ เข้าร่วม
โดยในการประชุม UNEA เมื่อวันที่ เดือนมี.ค. 65 ได้มีการรับรองข้อมฺติ "ยุติมลพิษจากพลาสติก : ด้วยมาตรการที่มีผลผูกพันทางกฎหมายระหว่างประเทศ" พร้อมจัดตั้งคณะกรรมการเจรจาระหว่างรัฐบาลฯ ขึ้นเพื่อเจรจาและจัดทํามาตรการที่เกี่ยวข้อง ซึ่งการเจรจาจะมีทั้งหมด 5 ครั้ง ซึ่งครั้งแรก มีขึ้นเมื่อ 26 พ.ย.-2 ธ.ค. 65 ที่สาธารณรัฐบูรพาอุรกกวัย กําหนดจัดทํามาตรการให้แล้วเสร็จในปี 2567 เสนอรับรองมาตรการที่เสร็จสมบูรณ์ในการประชุมผู้แทนรัฐบาลรัฐสมาชิก (Diplomatic Conference) ภายในปี 2568
น.ส.ไตรศุลี กล่าวว่า ในการประชุมครั้งที่ 2 ระหว่างวันที่ 28 พ.ค.-2 มิ.ย. จะมีวาระที่จะต้องมีการรับรองและข้อตัดสินใจสําคัญ อาทิ 1)ข้อกําหนดและขอบเขตของร่างมาตรการ 2)บัญชีรายชื่อพลาสติดบางประเภทที่มีปัญหาและเป็นอันตรายมากที่ควรได้รับการยกเลิก ลด หรือจํากัดการผลิต การใช้งานและการได้รับการจัดการที่เหมาะสม 3) บัญชีรายชื่อสารอันตรายที่เติมแต่งในพลาสติกที่ควรได้รับการยกเลิกการผลิตและการใช้งาน 4) ข้อเสนอบทบัญญัติของมาตรการ เป็นต้น
ทั้งนี้ กระทรวงการต่างประเทศได้พิจารณาร่างกรอบการเจรจาและท่าทีของไทยแล้ว เห็นว่ามีสาระสําคัญเป็นการกําหนดขอบเขตการเจรจาในประเด็นต่างๆ และเป็นเอกสารภายในของไทยที่เป็นกรอบท่าทีสําหรับการประชุมดังกล่าว ยังไม่ใช่การจัดทําสนธิสัญญาใหม่ จึงไม่มีประเด็นพิจารณาเกี่ยวกับการทําหนังสือสัญญาตามมาตรา 178 ของรัฐธรรมนูญ
น.ส.ไตรศุลี กล่าวว่า ครม.ยังได้รับทราบองค์ประกอบคณะผู้แทนไทยสําหรับการประชุมคณะกรรมการเจรจาระหว่างรัฐบาลฯ ซึ่งประกอบไปด้วยผู้แทนหน่วยงานที่เกี่ยวข้องได้แก่กระทรวงทรัพยากรธรรมชาติและสิ่งแวดล้อม และกระทรวงการต่างประเทศ รวม 6 คน โดยมี น.ส.ธีราพร วิริวุฒิกร ผู้เชี่ยวชาญเฉพาะด้านการจัดการกากของเสียงและสารอันตราย กรมควบคุมมลพิษ กระทรวงทรัพยากรธรรมชาติฯ เป็นหัวหน้าคณะผู้แทนไทย
รัฐบาลไทย-ข่าวทำเนียบรัฐบาล-Deputy PM and Public Health Minister to represent Thailand at 76th WHA
วันอังคารที่ 23 พฤษภาคม 2566
23/05/2566
Deputy PM and Public Health Minister to represent Thailand at 76th WHA
Deputy PM and Public Health Minister to represent Thailand at 76th WHA
May 23, 2023, Deputy Government Spokesperson Traisuree Taisaranakul disclosed that Deputy Prime Minister and Minister of Public Health Anutin Charnvirakul will lead the Thai delegation of Ministry of Public Health executives to attend the 76th World Health Assembly (WHA) in Geneva, the Swiss Confederation during May 23-26, 2023.
The 76th WHA will be held under the theme: “Saving Lives, Driving Health for All”, and will be attended by 194 WHO member countries. WHA’s functions are to determine the policies of WHO, and review and approve the proposed program budget. Agendas of the 76th WHA include public health emergency preparedness and responses, and implementation of the International Health Regulations, as well as global strategy for women’s, children’s and adolescents’ health, universal health coverage, WHO traditional medicine strategy, infection prevention and control, substandard and falsified medical products, health of refugees and migrant promotion, mental health, social determinants of health, nutrition, disabilities, and outlook on financing of the Programme budget 2024–2025, among others.
According to the Deputy Government Spokesperson, other than attending the 76th WHA, the Deputy Prime Minister and Minister of Public Health is also scheduled to have bilateral meetings with representatives of People’s Republic of China, Singapore, Kazakhstan, Bangladesh, and Maldives, and a meeting with WHO Director-General Tedros Adhanom Ghebreyesus to discuss cooperation between Thailand and WHO.
รัฐบาลไทย-ข่าวทำเนียบรัฐบาล-โฆษกรัฐบาลเผย ไทยบรรลุข้อตกลงส่งออกเป็ดปรุงสุกไปยังเครือรัฐออสเตรเลีย ในเดือนมิถุนายน 2566 คาดว่าสามารถส่งออกได้ 1,200 ตันต่อปี มูลค่า 400 ล้านบาท
วันอังคารที่ 23 พฤษภาคม 2566
23/05/2566
โฆษกรัฐบาลเผย ไทยบรรลุข้อตกลงส่งออกเป็ดปรุงสุกไปยังเครือรัฐออสเตรเลีย ในเดือนมิถุนายน 2566 คาดว่าสามารถส่งออกได้ 1,200 ตันต่อปี มูลค่า 400 ล้านบาท
โฆษกรัฐบาลเผย ไทยบรรลุข้อตกลงส่งออกเป็ดปรุงสุกไปยังเครือรัฐออสเตรเลีย ในเดือนมิถุนายน 2566 คาดว่าสามารถส่งออกได้ 1,200 ตันต่อปี มูลค่า 400 ล้านบาท
วันที่ 23 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบถึงความก้าวหน้าในแนวทางการเจรจาความร่วมมือด้านการค้าระหว่างประเทศ ระหว่างไทยกับเครือรัฐออสเตรเลีย รวมถึงการส่งออกสินค้าเกษตรจําพวกเป็ดปรุงสุกจากไทย และการนําเข้าสินค้าผลอะโวคาโดสดจากเครือรัฐออสเตรเลีย เพื่อยกระดับความร่วมมือด้านสินค้าเกษตรของทั้งสองประเทศ
โฆษกประจําสํานักนายกรัฐมนตรี กล่าวว่า กระทรวงเกษตรและสหกรณ์ของไทยได้เข้าร่วมการประชุมคณะทํางานร่วมด้านการเกษตรออสเตรเลีย – ไทย ครั้งที่ 22 เพื่อยกระดับสู่การเป็นหุ้นส่วนทางยุทธศาสตร์ โดยทั้งสองฝ่ายได้ทําข้อตกลงและเน้นย้ําถึงการปฏิบัติตามข้อตกลงเขตการค้าเสรีไทย - ออสเตรเลีย (TAFTA) ช่วยเสริมสร้างความร่วมมือด้านการเกษตร ด้านการค้า การแลกเปลี่ยนนโยบาย และกิจกรรมความร่วมมือทางวิชาการต่างๆ ระหว่างกัน
ทั้งสองประเทศได้เข้าร่วมพิธีส่งเสริมความร่วมมือด้านสินค้าเกษตรระหว่างไทยและเครือรัฐออสเตรเลีย โดยออสเตรเลียได้ส่งมอบจดหมายใบรับรองสุขอนามัยสัตว์ (Health certificate) เพื่อนําเข้าเป็ดปรุงสุกจากไทยสู่ออสเตรเลีย สะท้อนถึงการยอมรับคุณภาพมาตรฐานการผลิตเป็ดปรุงสุกของไทย คาดว่าจะทําให้เป็ดปรุงสุกไทยสามารถส่งออกไปยังเครือรัฐออสเตรเลียได้ภายในเดือนมิถุนายน 2566 ในปริมาณ 1,200 ตันต่อปี คิดเป็นมูลค่ากว่า 400 ล้านบาท
นอกจากนี้ กรมวิชาการเกษตรของไทย ได้ลงนามเกี่ยวกับเงื่อนไขการนําเข้าผลอะโวคาโดสดจากเครือรัฐออสเตรเลีย พ.ศ. 2566 ภายหลังจากการตรวจสอบและบรรลุข้อตกลง ประเทศไทยจะสามารถนําเข้าผลอะโวคาโดสดจากเครือรัฐออสเตรเลียได้ตามข้อตกลง
“นายกรัฐมนตรีชื่นชมความสําเร็จในครั้งนี้ โดยทั้งสองประเทศได้ขยายความร่วมมือทางด้านวิชาการและการส่งออกสินค้าเกษตรระหว่างกันเพิ่มมากขึ้น แสดงให้เห็นถึงเจตนารมณ์ความร่วมมือเพื่อลดกําแพงการค้าสินค้าเกษตรระหว่างกัน โดยไทยและเครือรัฐออสเตรเลียมีความสัมพันธ์ด้านการเกษตรกันอย่างยาวนานและแน่นแฟ้น โดยทั้งสองประเทศได้ยกระดับและกระชับความเป็นหุ้นส่วนทางยุทธศาสตร์ระหว่างกันมาอย่างต่อเนื่อง เน้นย้ําตามข้อตกลงเขตการค้าเสรีไทย - ออสเตรเลีย (TAFTA) เสริมสร้างความร่วมมือด้านการเกษตร การค้า การแลกเปลี่ยนนโยบาย และความร่วมมือทางวิชาการระหว่างกัน” นายอนุชาฯ กล่าว
รัฐบาลไทย-ข่าวทำเนียบรัฐบาล-ชมรมกีฬาสำนักงบประมาณกลาโหม ขอเชิญชวนกำลังพลและบุคคลทั่วไป เข้าร่วมกิจกรรม "SRISAMAN RUN FOR HEALTH BY YOUR HEART"
วันอังคารที่ 23 พฤษภาคม 2566
ชมรมกีฬาสํานักงบประมาณกลาโหม ขอเชิญชวนกําลังพลและบุคคลทั่วไป เข้าร่วมกิจกรรม "SRISAMAN RUN FOR HEALTH BY YOUR HEART"
ศรีสมาน เดิน-วิ่ง เพื่อสุขภาพ 2566
ในวันอาทิตย์ที่ 6 สิงหาคม 2566
ณ สํานักงานปลัดกระทรวงกลาโหม
(ศรีสมาน) จ.นนทบุรี
โดยมีวัตถุประสงค์ : เพื่อส่งเสริมให้กําลังพล และครอบครัวรวมถึงผู้สนใจทั่วไปได้ออกกําลังกายอย่างง่าย ด้วยการเดินและวิ่งและนํารายได้ส่วนหนึ่ง จากการจัดการแข่งขัน ใช้เป็นสวัสดิการ ให้แก่กําลังพลและครอบครัวของสํานักงบประมาณกลาโหมรวมถึงจัดซื้อเครื่องมือแพทย์ สนับสนุนให้กับ สํานักงานแพทย์ สํานักงานสนับสนุน สํานักงานปลัดกระทรวงกลาโหม และใช้ในกิจกรรมสาธารณกุศลต่างๆ รับสมัครตั้งแต่ 29 เม.ย. - 20 ก.ค.66 กดสมัครและดูรายละเอียดได้ ทาง QR CODE หรือ https://race.thai.run/srisamanrun ติดต่อสอบถาม : ชมรมกีฬาสํานักงบประมาณกลาโหมโทร. 099 6085830
รัฐบาลไทย-ข่าวทำเนียบรัฐบาล-รองโฆษกฯ นางสาวรัชดาฯ เผย นายกฯ ชื่นชมความร่วมมือในการพัฒนาโครงสร้างพื้นฐานและระบบการคมนาคมขนส่ง เชื่อมต่อไทยและมาเลเซียในพื้นที่จังหวัดชายแดนภาคใต้
วันอังคารที่ 23 พฤษภาคม 2566
23/05/2566
รองโฆษกฯ นางสาวรัชดาฯ เผย นายกฯ ชื่นชมความร่วมมือในการพัฒนาโครงสร้างพื้นฐานและระบบการคมนาคมขนส่ง เชื่อมต่อไทยและมาเลเซียในพื้นที่จังหวัดชายแดนภาคใต้
รองโฆษกฯ นางสาวรัชดาฯ เผย นายกฯ ชื่นชมความร่วมมือในการพัฒนาโครงสร้างพื้นฐานและระบบการคมนาคมขนส่ง เชื่อมต่อไทยและมาเลเซียในพื้นที่จังหวัดชายแดนภาคใต้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลการร่วมประชุมด้านเทคนิคมาเลเซีย-ไทย ครั้งที่ 3 ในโครงการการยกระดับสะพานเชื่อมรันเตาปันยัง ประเทศมาเลเซีย และสุไหงโก-ลก จังหวัดนราธิวาส ประเทศไทย เชื่อมั่นเป็นการอํานวยความสะดวกด้านการคมนาคม เพิ่มโอกาสแลกเปลี่ยนในระดับประชาชน สนับสนุนการท่องเที่ยว ส่งเสริมการค้าชายแดน เชื่อมโยงระหว่างเขตเศรษฐกิจพิเศษบริเวณชายแดนของทั้งสองประเทศ
รองโฆษกประจําสํานักนายกรัฐมนตรีเปิดเผยว่า เมื่อวาน (22 พฤษภาคม 2566) ที่ โรงแรม Pulse Grand ปุตราจายา ประเทศมาเลเซีย ผู้แทนศูนย์อํานวยการบริหารจังหวัดชายแดนภาคใต้ (ศอ.บต.) ร่วมประชุมด้านเทคนิคมาเลเซีย-ไทย ครั้งที่ 3 ในโครงการการยกระดับสะพานเชื่อมรันเตาปันยัง ประเทศมาเลเซีย และสุไหงโก-ลก จังหวัดนราธิวาส ประเทศไทย ตามที่รัฐบาลไทยและรัฐบาลมาเลเซีย ได้เห็นชอบร่วมกันในการพัฒนาโครงสร้างพื้นฐานและระบบการคมนาคมขนส่ง เชื่อมต่อไทยและมาเลเซียในพื้นที่จังหวัดชายแดนภาคใต้
ทั้งนี้ ศอ.บต. มีข้อเสนอในที่ประชุมเพื่อให้การแก้ไขปัญหาในส่วนที่เกี่ยวข้องคลี่คลายโดยเร็ว และดําเนินการได้ทันการดําเนินการจัดทํางบประมาณรายจ่ายงบประมาณของส่วนราชการประจําปี 2567 เพื่อให้ดําเนินการแล้วเสร็จเกิดประโยชน์ต่อประชาชน เพื่อเป็นประโยชน์และเป็นของขวัญให้กับประชาชนทั้ง 2 ประเทศ ทั้งในส่วนของอําเภอสุไหงโก-ลก และอําเภอข้างเคียงจังหวัดนราธิวาสของประเทศไทยและรัฐกลันตันของประเทศมาเลเซีย ซึ่งต่างรอคอยการใช้ประโยชน์สะพานข้ามแม่น้ําโก-ลก แห่งที่ 2 นี้ มาเป็นเวลากว่า 20 ปี
“นายกรัฐมนตรีดําเนินนโยบายด้วยความเป็นมิตรกับทุกประเทศ ให้ความสําคัญกับเพื่อนบ้าน พื้นที่ชายแดน เส้นทาง การค้าชายแดน โดยให้หน่วยงานที่เกี่ยวข้องรับฟังความเห็นจากประชาชน ผู้ประกอบการในพื้นที่ นํามาพิจารณาปรับใช้เพื่อดําเนินนโยบาย ทั้งนี้ เชื่อมั่นว่าความสัมพันธ์ในพื้นที่ชายแดนจะดีขึ้นอย่างต่อเนื่องผ่านมิตรภาพและการแลกเปลี่ยนในระดับประชาชน ซึ่งจะส่งผลดีต่อเนื่องถึงความเชื่อมโยงระหว่างเขตเศรษฐกิจพิเศษบริเวณชายแดนของทั้งสองประเทศเพื่อการพัฒนาร่วมกันอย่างยั่งยืน” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) พบพนักงานประจำปี 2566
วันอังคารที่ 23 พฤษภาคม 2566
กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) พบพนักงานประจําปี 2566
...
นายกีรติ กิจมานะวัฒน์ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม พบพนักงานและลูกจ้าง ทอท. ตามโครงการ “กอญ.พบพนักงาน” ประจําปีงบประมาณ 2566 เพื่อมอบนโยบายแนวทางการดําเนินงานของ ทอท. รวมทั้งตอบข้อซักถาม รับฟังปัญหา ข้อคิดเห็น/เสนอแนะต่างๆ จากผู้บริหาร พนักงาน และลูกจ้าง
เพื่อสร้างความเข้าใจในการดําเนินงานให้เป็นไปอย่างถูกต้องในทิศทางเดียวกัน และร่วมกันขับเคลื่อนองค์กรสู่เป้าหมายที่ตั้งไว้ โดยมีผู้บริหารและพนักงาน ทอท. เข้าร่วมโครงการ ณ ห้องประชุมใหญ่ อาคารสํานักงานใหญ่ ทอท. เมื่อวันที่ 23 พฤษภาคม 2566 สําหรับโครงการดังกล่าวจะจัดขึ้นต่อเนื่องจนถึงวันที่ 22 มิถุนายน 2566 ณ ท่าอากาศยานทั้ง 6 แห่งของ ทอท. ได้แก่ ท่าอากาศยานสุวรรณภูมิ ท่าอากาศยานดอนเมือง ท่าอากาศยานเชียงใหม่ ท่าอากาศยานแม่ฟ้าหลวง เชียงราย ท่าอากาศยานภูเก็ต และท่าอากาศยานหาดใหญ่
รัฐบาลไทย-ข่าวทำเนียบรัฐบาล-เศรษฐกิจไทยไตรมาส 1/66 ปรับดีขึ้น จากแรงหนุนภาคการท่องเที่ยวไทยและนักท่องเที่ยวต่างชาติที่เพิ่มขึ้นต่อเนื่อง
วันอังคารที่ 23 พฤษภาคม 2566
เศรษฐกิจไทยไตรมาส 1/66 ปรับดีขึ้น จากแรงหนุนภาคการท่องเที่ยวไทยและนักท่องเที่ยวต่างชาติที่เพิ่มขึ้นต่อเนื่อง
.....
ธนาคารแห่งประเทศไทย เผยในไตรมาสที่ 1/66 เศรษฐกิจไทยปรับดีขึ้นจากไตรมาสก่อน โดยจํานวนนักท่องเที่ยวไทยและต่างชาติที่เพิ่มขึ้นเป็นแรงส่งสําคัญ ส่งผลให้ภาคบริการและการใช้จ่ายในประเทศปรับเพิ่มขึ้น รวมถึงการจ้างงานดีขึ้นต่อเนื่องตามภาวะเศรษฐกิจ
.
ภาคการท่องเที่ยวกลับมาเป็นเครื่องยนต์สําคัญในการขับเคลื่อนเศรษฐกิจไทย โดยตั้งแต่ช่วงครึ่งหลังของปี 65 ที่สถานการณ์ COVID-19 คลี่คลาย และนานาประเทศรวมถึงไทยเริ่มปลดล็อกมาตรการจํากัดการเดินทางระหว่างประเทศตามนโยบายรัฐบาล ทําให้เป้าหมายที่ไทยจะกลับมามีจํานวนนักท่องเที่ยวต่างชาติแตะระดับก่อน COVID-19 ที่ราว 40 ล้านคน และมีรายได้เข้าประเทศกว่า 1.9 ล้านล้านบาท (ร้อยละ 11 ต่อ GDP) เริ่มมีความชัดเจนขึ้น สะท้อนจากจํานวนนักท่องเที่ยวต่างชาติเดือนมี.ค. 66 ที่ 7.1 หมื่นคนต่อวัน และจํานวน seat capacity ของเที่ยวบินนานาชาติเข้าไทย และการจองห้องพักโรงแรมที่มีแนวโน้มฟื้นตัวต่อเนื่อง
.
ขณะเดียวกันยังประเมินว่า จํานวนนักท่องเที่ยวต่างชาติจะอยู่ที่ 28 ล้านคน ในปี 66 และ 35 ล้านคน ในปี 67 เพิ่มขึ้นจากที่ประเมินไว้ จากการเปิดประเทศของจีนที่เร็วกว่าคาด และความเร็วในการฟื้นตัว (speed of recovery) ของนักท่องเที่ยวต่างชาติโดยรวม โดยคาดว่าความต้องการท่องเที่ยวของโลกที่เพิ่มขึ้น จะสนับสนุนให้นักท่องเที่ยวต่างชาติที่เดินทางเข้าไทยเพิ่มขึ้นต่อเนื่อง และเข้าสู่ระดับก่อน COVID-19 ได้ในปี 68
.
อ่านเพิ่มเติม คลิก https://www.thaigov.go.th/news/contents/details/68391
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
ครม. ยกสถานะ “วาฬสีน้ําเงิน” เป็นสัตว์ป่าสงวน เพื่ออนุรักษ์ไว้ไม่ให้สูญพันธุ์
รากฟันเทียมฝีมือคนไทย ถูกกว่านําเข้ากว่า 10 เท่า พร้อมใช้รักษาผู้สูงวัยสิทธิบัตรทอง
โชว์ “ผ้าขาวม้า” มรดกภูมิปัญญาไทย ในเวที World Dance Day 2023 ระหว่างการเสนอขึ้นทะเบียนมรดกโลก
ตั้งเป้าปั้นผู้ประกอบการสตรีทฟู้ด 30,000 คนทั่วประเทศ สร้างงาน เพิ่มรายได้ กระตุ้นเศรษฐกิจ
บูม! 7 ผู้สร้างภาพยนตร์จีน เลือกไทยเป็นโลเคชันถ่ายทําภาพยนตร์ ดึงเงินเข้าประเทศ 750 ล้านบาท